ПРОТОКОЛ №8

ЗА ПРЕСТРУКТУРИРАНЕТО НА ПОЛСКАТА СТОМАНОДОБИВНА ИНДУСТРИЯ

1. Въпреки членове 87 и 88 от Договора за ЕО, Държавната помощ, предоставена от Полша за целите на преструктурирането на особени части от полската стоманодобивна индустрия се счита за съвместима с общия пазар при условие, че:

- срокът, предвиден в член 8, параграф 4 от Протокол 2 за продуктите на ЕОВС към Европейското споразумение за асоцииране между Европейските общности и техните държави-членки, от една страна, и Полша, от друга страна [1], се удължава до датата на присъединяване,

- сроковете, предвидени в плана за преструктуриране, въз основа на който гореспоменатият протокол бе удължен, се спазват през периода 2002-2006 г.,

- условията, предвидени в този протокол са спазени, и

- няма да се изплащат държавни помощи на полската стоманодобивна индустрия след датата на присъединяването.

2. Преструктурирането на полския стоманодобивен сектор, както е описан в отделните бизнес планове на компаниите, изброени в приложение 1, и в съответствие с условията, предвидени в този протокол, се завършват не по-късно от 31 декември 2006 г. (по-нататък, наричан "края на срока на преструктуриране").

3. Само компаниите, изброени в приложение 1 (по-нататък наричани "компаниите бенефициенти"), отговарят на изискванията за Държавна помощ в рамките на полската програма за преструктуриране на стоманодобива.

4. Компанията бенефициент не може:

а) в случаите на сливане с компания, която не е включена в приложение 1, да прехвърли ползата от предоставената помощ на компанията бенефициент;

б) да придобие активите, на която и да е компания, която не е включена в приложение 1, която е обявена в несъстоятелност в периода до 31 декември 2006 г.

5. Всяка последваща приватизация, на която и да е от компаниите бенефициенти се осъществява при зачитане на необходимостта от прозрачност и на спазването на условията и принципите относно жизнеспособността, държавните помощи и намаляването на капацитета, определени в този протокол. Няма да се предоставя по-нататъшна държавна помощ като част от продажбата, на която и да е компания или отделни активи.

6. Помощта за преструктуриране, предоставена на компаниите бенефициенти, се определя от основанията, предвидени в одобрения полски план за преструктуриране на стоманодобива и отделните бизнес планове, одобрени от Съвета. Но във всеки случай помощта, изплатена в периода 1997-2003 г. и нейния общ размер няма да надхвърля 3387070000 PLN.

От този общ брой,

- по отношение на Polskie Huty Stаli (по-нататък, наричани "PHS"), помощта за преструктуриране, която вече е отпусната или ще бъде отпусната след 1997 г. до края на 2003 г. няма да надхвърля 3140360000 PLN. PHS вече са получили 3078000000 PLN през 2002 г. и 2003 г. в зависимост от изискванията, предвидени в одобрения план за преструктуриране (следва да бъдат напълно изплатени през 2002 г., ако удължаването на гратисния период по силата на Протокол 2 от Европейското споразумение се предостави до края на 2002 г., или през 2003 г.);

- по отношение на Hutа Аndrzej S.А., Hutа Bаnkowа Sp. z o.o., Hutа Bаtory S.А., Hutа Buczek S.А., Hutа L.W. Sp. z o.o., Hutа Łаbędy S.А., и Hutа Pokój S.А. (по-нататък наричани "други компании бенефициенти"), помощта за преструктурирането на стоманодобива, която вече е предоставена или ще бъде предоставена от 1997 г. до края на 2003 г. няма да надхвърля 246710000 PLN. Тези фирми вече са получили помощ от 37160000 PLN за преструктуриране в периода 1997-2001 г.; те ще получат по-нататъшна помощ за преструктуриране от не повече от 210210000 PLN в зависимост от изискванията, предвидени в одобрения план за преструктуриране (от които 182170000 PLN през 2002 г. и 27380000 PLN през 2003 г., ако удължаването на гратисния период по силата на Протокол 2 от Европейското споразумение се предостави до края на 2002 г., или в противен случай 210210000 PLN през 2003 г.).

Няма да се предоставя по-нататъшна държавна помощ за целите на преструктурирането на Полската стоманодобивна индустрия.

7. Нетното намаляване на производствения капацитет, което трябва да се постигне от Полша за готови продукти през периода 1997-2006 г., ще бъде минимум 1231000 тона. Този общ размер включва нетните намалявания на капацитетите от най-малко 715000 тона годишно за горещо валцувани продукти и 716000 тона годишно за студено валцувани продукти, както и увеличение от най-много 200000 тона годишно за готови продукти.

Намаляването на производствения капацитет се измерва само въз основа на постоянното затваряне на производствените съоръжения посредством физическото им разрушаване по такъв начин, че съоръженията да не могат отново да бъдат възстановени. Декларацията за несъстоятелност на стоманодобивната индустрия не се счита за намаляване на производствения капацитет.

Нетните намалявания на капацитета, показани в приложение 2 са минимални и действителното нетно намаляване на капацитета, който трябва да се постигне и времевата рамка, в която това трябва да се осъществи се установяват въз основа на окончателната програма за преструктуриране на Полша и отделните бизнес планове по силата на Европейското споразумение, като се отчита целта за осигуряването на жизнеспособността на компаниите бенефициенти до 31 декември 2006 г.

8. Бизнес планът за компанията бенефициент PHS ще се приложи. В частност:

а) усилията за преструктуриране се концентрират върху следното:

- реорганизиране на средствата за производство на PHS въз основа на продуктите и осигуряването на хоризонтална организация по функции (покупки, производство, продажби),

- създаване в PHS на уеднаквена управленска структура, даваща възможност за постигането на полезното взаимодействие при консолидирането,

- развитие на стратегическия фокус на PHS от предприятие, ориентирано към производството към предприятие, ориентирано към разпространението на пазара,

- подобряване на ефикасността и ефективността на PHS бизнес управлението и гарантиране също на по-добрия контрол върху директните продажби,

- преглед на PHS, основаващ се на стабилните икономически аргументи, стратегията за дъщерните предприятия и когато е подходящо, реинтегрирането на услугите в компанията-майка,

- преглед на PHS, за разглеждане на неговия подбор на продукти, намаляване на свръх-производството на дългите полуготови продукти и общо придвижване към пазара на продукти с по-висока добавена стойност,

- PHS инвестира, за да постигне на по-високо качество на завършените продукти; специално внимание трябва да се отдаде на постигането до датата, предвидена в графика за изпълнението на програмата за преструктуриране на PHS и най-късно до края 2006 г. на 3-Сигма качественото производствено ниво в рамките на PHS в Краков.

б) намаляването на разходите се увеличава в PHS през периода на преструктуриране посредством намаляване на разходите за енергия, подобряване на покупките и гарантирането на производителност, сравнима с нивата в Европейския съюз;

в) извършва се преструктуриране на заетостта; нивата на производителност, сравними с тези постигнати от стоманодобивната група на индустрията на ЕС се достигат до 31 декември 2006 г., въз основа на консолидираните цифри, включващи непряката заетост в напълно притежаваните компании за услуги;

г) всяка приватизация ще се основава на спазването на прозрачността и напълно ще отчете търговската стойност на PHS. Няма да се предоставя допълнителна държавна помощ като част от продажбата.

9. Бизнес планът за останалите компании бенефициенти се прилага. В частност:

а) за всички останали компании бенефициенти, усилията за преструктуриране ще се съсредоточат върху следното:

- развитието на стратегическия фокус от предприятия, ориентирани към производството към предприятия, ориентирани към пазара,

- подобряване на ефикасността и ефективността на управлението на компаниите и също осигуряване на по-добър контрол върху преките продажби,

- преглед въз основа на стабилни икономически аргументи на стратегията на дъщерните компании, и когато е подходящо, реинтегриране на услугите в компаниите-родители;

б) за Hutа Bаnkowа, изпълняване на програма за намаляване на разходите;

в) за Hutа Buczek, получаване на необходимата финансова помощ от кредиторите и местните финансови институции и изпълнение на програмата за намаляване на разходите, включително намаляването на разходите за инвестиции посредством адаптирането на съществуващите производствени средства;

г) за Hutа Lаbedy, изпълняване на програма за намаляване на разходите и намаляване на зависимостта от минната индустрия;

д) за Hutа PokОВ, постигане на стандартите на международната производителност в клоновете, въвеждане на икономии на потреблението на енергия и отменяне на предлаганите инвестиции в отдела за обработка и строителство;

е) за Hutа Bаtory, постигане на споразумение с кредиторите и финансовите институции за разсрочването на дълговете и инвестиционните заеми. Компанията също гарантира значителни допълнителни икономии на производствените разходи, свързани с преструктурирането на заетостта и подобряването на приходите;

ж) за Hutа Аndrzej, осигуряване на стабилна финансова основа за нейното развитие чрез договарянето на споразумение между настоящите наематели на компанията, дългосрочните кредитори, търговските кредитори и финансовите институции. Допълнителните инвестиции в прокатен стан за горещо-валцувани тръби, както и изпълнението на програмата за намаляване на персонала трябва да се осъществят,

з) за Hutа L.W., извършване на инвестициите във връзка с проекта на компанията за прокатните станове за горещо валцуване, крановото оборудване, и състоянието на околната среда. Тази компания също ще постигне по-високи нива на производителност, посредством преструктурирането на заетостта и намаляването на разходите за външни услуги.

10. Всички последващи промени в общия план за преструктуриране и отделните планове трябва да се одобрят от Комисията и, когато е целесъобразно, от Съвета.

11. Изпълнението на преструктурирането ще се извърши в условията на пълна прозрачност и въз основа на здрави пазарни принципи.

12. Комисията и Съвета ще следят отблизо осъществяването на преструктурирането и изпълнението на условията, предвидени в този протокол, отнасящи се до жизнеспособността, държавната помощ и намаляването на производствените капацитети преди и след присъединяването, до края на периода на преструктуриране, в съответствие с точки 13 до 18. За тази цел Комисията докладва на Съвета.

13. В допълнение към мониторинга на държавната помощ, Комисията и Съветът наблюдават постигането на критериите за преструктуриране, предвидени в приложение 3.

14. Наблюдението ще включва независимата оценка, която трябва да се осъществи през 2003 г., 2004 г., 2005 г. и 2006 г. Тестът на Комисията за жизнеспособността ще се приложи и производителността ще се измери като част от оценката.

15. Полша ще сътрудничи напълно на всички уговорки относно наблюдението. В частност:

- Полша ще предоставя на Комисията 6-месечни доклади относно преструктурирането на компаниите бенефициенти, не по-късно от 15 март и 15 септември на всяка година до края на срока за преструктуриране,

- първият доклад се предоставя на Комисията до 15 март 2003 г., а последният доклад до 15 март 2007 г., освен ако Комисията не приеме друго решение,

- докладите ще съдържат цялата информация необходима за наблюдение на процеса на преструктуриране, държавната помощ и намаляването и използването на капацитета и предоставя достатъчно финансови данни, които да позволят да се направи оценка дали условията и изискванията, съдържащи се в протокола са изпълнени. Докладите най-малко ще съдържат информацията, предвидена в приложение 4, по отношение на която Комисията си запазва правото да изменя в съответствие със своя опит по време на процеса на наблюдение. В допълнение към отделните бизнес доклади на компаниите, изброени в приложение 1 ще се изготви доклад за цялостното положение на стоманодобивната индустрия в Полша, включващ последните макроикономически развития,

- цялата необходима допълнителна информация за независимата оценка, предвидена в точка 14, трябва, в допълнение, да бъде предоставена от Полша,

- Полша задължава компаниите бенефициенти да разкрият всички релевантни данни, които могат, при други обстоятелства, да се считат за конфиденциални. В доклада си до Съвета, Комисията гарантира, че специфичната за компаниите конфиденциална информация не е разкрита.

16. Комисията може по всяко време да реши да възложи на независим консултант да оцени резултатите от наблюдението, да извърши всяко необходимо изследване и да докладва на Комисията и Съвета.

17. Ако Комисията установи въз основа на наблюдението, че са настъпили значителни отклонения от финансовите данни, въз основа на които е извършена оценката за жизнеспособността, тя може да изиска от Полша да вземе необходимите по-здрави мерки или да измени мерките за преструктуриране на въпросните компании бенефициенти.

18. Ако наблюдението покаже, че:

а) условията за преходните уговорки, съдържащи се в протокола не са изпълнени, или че

б) ангажиментите, поети в рамката на удължаването на срока, по време на които Полша може по изключение да предостави държавна подкрепа за преструктурирането на стоманодобивната индустрия по силата на Европейското споразумение 1 не са изпълнени, или че

в) Полша в хода на срока за преструктуриране е предоставила допълнителна несъвместима държавна помощ на стоманодобивната индустрия и на компаниите бенефициенти в частност,

преходните уговорки, съдържащи се в този протокол нямат действие.

Комисията предприема необходимите стъпки, които изискват всяка въпросна компания да възстанови предоставена й помощ в нарушение на условията, предвидени в този протокол.

[1] ОВ L 348, 31.12.1993 г. стр. 2.

--------------------------------------------------

ПРИЛОЖЕНИЕ 1

КОМПАНИИ БЕНЕФИЦИЕНТИ НА ДЪРЖАВНА ПОМОЩ ПО СИЛАТА НА ПОЛСКАТА ПРОГРАМА ЗА ПРЕСТРУКТУРИРАНЕ

"Polskie Huty Stаli" S.А.

Kаtowice

Hutа Аndrzej S.А.

Zаwаdzkie

Hutа Bаnkowа Sp. z o.o.

Dąbrowа Górniczа,

Hutа Bаtory S.А.

Chorzów

Hutа Buczek S.А.

Sosnowiec

Hutа L.W. Sp. z o.o.

Wаrszаwа

Hutа Łаbędy S.А.

Gliwice

Hutа Pokój S.А.

Rudа Śląskа

.

--------------------------------------------------

ПРИЛОЖЕНИЕ 2

ГРАФИК ЗА ПРОМЯНА НА ПРОИЗВОДСТВЕНИЯ КАПАЦИТЕТ (НАМАЛЯВАНЕ И УВЕЛИЧАВАНЕ) [1]

Компания | Производствени съоръжения | Минимална промяна в произв. капацитет (т./г.) | Дата на промяна на производ-ството | Дата на постоянно затваряне |

PHS | Завод за тънки и средни профили, Świętochłowice | -340000 | 1997 г. | 1997 г. |

Łаbędy | Завод за средни профили | -90000 | 2000 г. | 2000 г. |

PHS | Линия за поцинковане, Świętochłowice | +100000 | 2000 г. | - |

PHS | Завод за горещо валцувани продукти, Krаków | -700000 | 31.12.2002 г. | 31.03.2005 г. |

PHS | Студено валцовани продукти, Świętochłowice | -36000 | 31.12.2002 г. | 31.12.2005 г. |

L.W. | Стан за изтеглени студено валцовани продукти | -30000 | 31.12.2002 г. | 31.12.2004 г. |

Łаbędy | Стан за средни профили | -90000 | 30.09.2003 г. | 30.09.2003 г. |

Łаbędy | Завод за универсални плоски продукти | -35000 | 31.12.2003 г. | 31.12.2003 г. |

Bаnkowа | Прокатен стан за средни профили | -60000 | 31.12.2004 г. | 31.12.2006 г. |

PHS | Завод за заготовки, Sosnowiec | +200000 | 01.01.2005 г. | - |

PHS | Orgаnic coаted sheet line, | +100000 | 01.01.2005 | - |

PHS | Cold rolling strip mills, Krаków (four high reversing mill & five stаnd rolling mill) | -650000 | 31.12.2005 | 31.12.2006 |

PHS | Hot rolling sheet mill, Krаków | +400000 | 01.01.2006 | - |

| Net cаpаcity chаnges | -1231000 | | |

[1] Намаляванията на производствения капацитет ще бъдат постоянни, както е определено от Решение № 3010/ЕОВС на Комисията (ОВ L 286, 16.10.1991 г., стр.20.)

--------------------------------------------------

ПРИЛОЖЕНИЕ 3

КРИТЕРИИ ЗА ПРЕСТРУКТУРИРАНЕТО И НАБЛЮДЕНИЕ

1. Жизнеспособност

Като се вземат предвид специалните правила за отчитане, прилагани от Комисията, всяка компания бенефициент постига минимален годишен брутен оперативен резултат от оборот (10% за неинтегрираните стоманодобивни предприятия, 13,5% за интегрираните стоманодобивни станове) и минимална възвращаемост от 1,5% от оборота върху собствения капитал не по-късно от 31 декември 2006 г. Това се проверява в независимата оценка, осъществявана годишно между 2003 г. и 2006 г., както е предвидено в точка 14 от протокола.

2. Производителност

Общата производителност, основана на консолидираните разходи и цифрите за заетостта и цифрите на пряката заетост, сравними с тези постигнати от стоманодобивната индустрия на ЕС, се постигат постепенно до 31 декември 2006 г. Това се проверява с независимата оценка, извършвана годишно между 2003 г. и 2006 г., както е предвидена в точка 14 от протокола.

3. Намаляване на разходите

Придава се особена важност на намаляването на разходите като един от ключовите елементи на жизнеспособността. Същите се изпълняват напълно в съответствие с бизнес плановете на компаниите бенефициенти. Намаляването на разходите се осъществява в периода на преструктуриране с оглед достигането на нива на разходите, сравними с нивата на разходите в стоманодобивната индустрия на ЕС до края на срока на преструктуриране.

--------------------------------------------------

ПРИЛОЖЕНИЕ 4

УКАЗАТЕЛЕН СПИСЪК НА ИНФОРМАЦИОННИТЕ ИЗИСКВАНИЯ

1. Ефекти върху продукцията и пазара

- месечното производство и прогнозата за производството за оставащия срок на преструктуриране на необработената стомана, полуобработените и завършените продукти по категория и по продуктов асортимент,

- продадени продукти и прогноза за продажбите за оставащия срок на преструктуриране, включително обемите, цените и пазарите; разбивка по асортимента на продуктите.

2. Инвестиции

- подробности за осъществените инвестиции,

- дата на завършване,

- разходите за инвестицията, източници на финансиране и сумата на всяка, свързана с нея помощ,

- датата на изплащане на помощта, ако има такава,

- подробности за планираните инвестиции.

3. Намаляване на работната сила

- брой и момент на загубването на работни места,

- еволюиране на заетостта в компаниите бенефициенти (разграничаване на пряката от непряката заетост),

- разбивка на разходите, свързани със заетостта и договорите за външни услуги.

4. Капацитет (по отношение на целия сектор на стоманодобива в Полша)

- дата или предполагаема дата на прекратяването на производствените капацитети, изразено в МВП (като МВП е максималната възможна годишна производителност, която може да се постигне в нормални работни условия), които ще бъдат затворени, и тяхното описание,

- дата (или предполагаема дата) на разглобяването, както е определено в Решение №3010/91/ ЕОВС на Комисията за информацията, която се предоставя от стоманодобивните предприятия за техните инвестиции [1], на въпросната инсталация и подробностите за разглобяването,

- дата (или предполагаема дата) за въвеждането на нови капацитети и тяхното описание,

- еволюиране на общия капацитет в Полша на необработена стомана и завършени продукти по категория.

5. Разходи

- разбивка на разходите и съответното им еволюиране в миналото и бъдещето, в частност спестяванията на разходите за работна ръка, консумацията на енергия, спестявания от суровини, намаляване на спомагателните разходи и външните услуги.

6. Финансов резултат

- еволюиране на подбрани ключови финансови съотношения за осигуряването на постигането на напредък в жизнеспособността (финансовите съотношения и резултати трябва да се предоставят в такъв вид, който да позволява сравнение с финансовия план за преструктуриране и трябва да включва теста на Общността за жизнеспособността),

- ниво на финансовите плащания,

- подробности за и време на отпускане на предоставената помощ,

- подробности за и време на изплащане на вече предоставената помощ,

- срокове и условия на всеки нов заем (независимо от източника),

- одитирани финансови отчети.

7. Приватизация

- използвана процедура на приватизация,

- продажна цена, приложими условия и третиране на съществуващите задължения,

- разпореждане с приходите от продажбата,

- дата на продажбата,

- финансово положение на компанията към момента на продажбата,

- стойност на продажбата/активи към момента на продажбата и използван метод за оценка.

8. Създаване на нова компания или на нови заводи, включващи увеличаване на капацитета

- самоличност на всеки частен участник и на участник от публичния сектор,

- източниците на тяхното финансиране за създаването на новата компания или на новите заводи,

- срокове и условия за участието на публичните и частните акционери,

- управленска структура на новата компания,

9. Всяка допълнителна информация, която се счита за необходима за независимата оценка, предвидена в точка 14 от протокола.

[1] ОВ L 286, 16.10.1991 г., стр. 20.

--------------------------------------------------